रन आउट होने से गुस्साए पोंटिंग ने तोड़ा टीवी  
ऑस्ट्रेलियाई कप्तान पोंटिंग ने जिम्बाब्वे के खिलाफ मैच में रन आउट होने के बाद गुस्से में आकर ड्रेसिंग रूम में लगा एलसीडी टीवी तोड़ दिया।
ऑस्ट्रेलियाई कप्तान रिकी पोंटिंग ने जिम्बाब्वे के खिलाफ विश्व कप मैच में रन आउट होने के बाद गुस्से में आकर टीम के ड्रेसिंग रूम में लगा एलसीडी टीवी तोड़ दिया। गुजरात क्रिकेट संघ के सूत्रों ने मंगलवार को बताया कि यह घटना सोमवार उस समय की है, जब पोंटिंग ग्रुप ए के मैच में 28 रन बनाकर क्रिस एंपोफू के सीधे थ्रो पर रन आउट हो गए थे।  जीसीए ने कहा कि उन्होंने ऑस्ट्रेलियाई क्रिकेट अधिकारियों को इसकी जानकारी दे दी है। ऑस्ट्रेलियाई टीम के मीडिया मैनेजर लैची पैटरसन ने हालांकि कहा कि उन्हें इसकी कोई जानकारी नहीं है। जीसीए अधिकारियों ने कहा कि मंगलवार को एक बैठक में इस मामले में आगे कार्रवाई पर फैसला लिया जाएगा।